Muiskleurwindswael - Wikipedia
(Aangestuur vanaf Apus bradfieldi)
Die muiskleurwindswael (Apus bradfieldi) is 'n gelokaliseerde, algemene, amper-endemiese standvoël en nomade. In Engels staan die voël as die Bradfield's swift bekend.
Muiskleurwindswael in die Noord-Kaap, Suid-Afrika
Die voël is 17 cm lank en 33 – 50 g groot. Die voël is grys- of warm bruin met 'n geskubde borskant. Dit is gewoonlik ligter van kleur as die Europese windswael of die swartwindswael. Die hoof- en byslagvere is eenvormig terwyl die slagvere donkerder as die lyf is.
Daar is twee subspesies:
A. b. bradfieldi (Suidwes-Angola en Namibië)
A. b. deserticola (die noorde van Suid-Afrika)
Die muiskleurwindswael is in beide hierdie streke 'n standvoël.
Die muiskleurwindswael het 'n wye verspreidingsgebied en is daarom nie kwetsbaar (vir uitsterwing) nie. Die grootte van die bevolking is nie gekwantifiseer nie, maar daar is geen rede om te glo dat die spesie se getalle kwyn nie. Vir die rede word dit deur die IUBN-rooilys as 'n veilige spesie geklassifiseer.
Wikispecies het meer inligting oor: Apus bradfieldi
Wikimedia Commons bevat media in verband met Apus bradfieldi.
↑ 1,0 1,1 BirdLife International (2012). "Apus bradfieldi". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012. AS1-onderhoud: ref=harv (link)
↑ (en) F. Gill, M. Wright D. & Donsker (2013) – IOC World Bird Names (weergawe 3.3)
Ontsluit van "https://af.wikipedia.org/w/index.php?title=Muiskleurwindswael&oldid=1477657"
Last edited on 6 Augustus 2016, at 13:23